دادگای باڵای ویلایەتە یەکگرتووەکان

دادگای باڵا لەژێر سەرپەرشتی ڕۆبێرتس, ٢٠١٨دواوە (lچەپ بۆ ڕاست): نیڵ گۆرسەچ، سۆنیا سۆتۆمایەر، ئیلینا کیگن، و برێت کاڤانا. پێشەوە (چەپ بۆ ڕاست): ستێفن برێیەر، کلارێنس تۆماس، دادوەری باڵا جۆن ڕۆبێرتس، ڕوس بەیدەر گینسبێرگ، و ساموێل ئالیتۆ.

دادگای باڵای ویلایەتە یەکگرتووەکان بەرزترین دادگای دەسەڵاتی دادوەری فیدراڵیی ویلایەتە یەکگرتووەکانی ئەمریکایە. لەبەر ئەمەشە دادگاکە سەرپەرشتی لقی دادوەری حکوومەتی فیدراڵی ویلایەتە یەکگرتووەکان دەکات. ئەمە تاکە دادگایە کەوا بەپێی دەستووری ویلایەتە یەکگرتووەکان دامەزرابێت. بڕیارەکانی دادگاکە دەبێت لەلایەن سەرجەم دادگاکانی دیکەی ویلایەتە یەکگرتووەکان پەیڕەو بکرێت.

کۆبوونەوەی دادوەرانی دادگاکە لە باڵەخانەی دادگای باڵا لە واشینگتن دی سی بەڕێوەدەچێت. بڕیارە یاسایییەکانی پۆلیسی دادگای باڵا جێبەجێی دەکات

دادگای باڵای ئەمریکا ھەندێک دۆسیەی تایبەت ھەڵدەبژێرێت و بڕیاریان لەبارەوە دەدات. زۆر لایەن دۆسیەکەیان دەبەنە بەردەم دادگای باڵا، بەڵام دادگاکە زۆربەیان ڕەت دەکاتەوە و وەریان ناگرێت و بۆ دادگایەکی نزمتریان جێدەھێڵێت. بۆ ئەوەی دادگای باڵا دۆسیەیەک وەرگرێت، دەبێت دۆسیەی ناوبراو دەربارەی یاسای فیدراڵی بێت. دۆسیەکە دەبێت سەرەتا لەلایەن دادگای ویلایەت بڕیاری لەسەر درابێت، ئینجا بھێنرێتە بەردەم دادگای باڵا.

دادوەرانی دادگاکە تا کۆتایی ژیانیان خزمەت دەکەن مەگەر خانەنشین بن یاخود لەکار لابردرێن. ئەگەر دادوەرێک خانەنشین بێت، دەکرێت لە دادگای تێھەڵچوونەوە بەردەوام بێت لە خزمەت. دادوەرانی نوێ سەرەتا لەلایەن سەرۆکی وڵاتەوە دەپاڵێورێن، دواتر لەلایەن ئەنجومەنی پیرانی ئەمریکاوە پەسەند دەکرێن.

 دادوەرانی ئێستای دادگاکە 
دادوەر/
شوێن و ڕێکەوتی لەدایکبووندەستنیشانکراوە
لەلایەنبەفەلۆو، نیویۆرکپین پۆینت، جۆرجیاسان فرانسیسکۆ، کالیفۆرنیاترێنتن، نیوجێرزیزە بڕۆنکس، نیویۆڕکمانھاتن، نیویۆڕکدێنڤەر، کۆڵەڕادۆواشینگتن دی سینیو ئۆرلینز، لویزیانا

 سەرچاوەکان 

پۆل:دادگای باڵای ویلایەتە یەکگرتووەکان
پۆل:دامەزراوەکانی ١٧٨٩ لە ویلایەتە یەکگرتووەکانی ئەمریکا